
ОДОБРЯВАМ:
КМЕТ НА ОБЩИНА ЗЕМЕН:

ДИМИТЪР СОТИРОВ

ДОПЪЛНИТЕЛНА ИНФОРМАЦИЯ
КЪМ OБЯВА ЗА СЪБИРАНЕ НА ОФЕРТИ - ОБЩЕСТВЕНА ПОРЪЧКА ПО РЕДА НА ГЛАВА 26 ОТ ЗОП С ПРЕДМЕТ:
„Ремонт на пътна мрежа и настилки на територията на община Земен по обособени позиции:
Обособена позиция 1 – Ремонт на пътна мрежа и асфалтови настилки в населени места в община Земен – I група
Обособена позиция 2 – Ремонт на пътна мрежа и асфалтови настилки в населени места в община Земен – II група “
2018г.

ЧАСТ ПЪРВА

Раздел I

Обява за събиране на оферти
(по образец на отделен документ)
Раздел ІІ
 ОПИСАНИЕ НА ПРЕДМЕТА НА ПОРЪЧКАТА и ТЕХНИЧЕСКИ СПЕЦИФИКАЦИИ

(на отделен документ)
ЧАСТ ВТОРА
УКАЗАНИЯ КЪМ  УЧАСТНИЦИТЕ
Раздел I ОБЩИ УСЛОВИЯ
Възложителят обявява настоящата обществена поръчка на основание чл. 20, ал. 3, т. 1 от Закона за обществените поръчки – възлагане чрез събиране на оферти с обява.

ОБЕКТ НА ПОРЪЧКАТА: СТРОИТЕЛСТВО по смисъла на чл. 3, ал. 1, т. 1 от ЗОП. Предметът на настоящата обществена поръчка обхваща (и за двете обособени позиции): 
Строително – ремонтни дейности по пътна мрежа и строително – ремонтни дейности по уличната мрежа и техническата инфраструктура в гр. Земен и населени места от общината. Изпълнението на обществената поръчка включва дейностите, които са свързани с извършването на строителство, основен ремонт, реконструкция, рехабилитация и текущ ремонт, а именно: 

-
Извършване на строително – ремонтни работи с цел достигане на нормална експлоатация и добро техническо състояние на пътна и улична мрежа и елементи на техническата инфраструктура след изрично възлагане от Възложителя и в рамките на определените бюджетни средства за дейността, в съответствие с действащите нормативни актове и техническите спецификации за строителни продукти;

-
Доставка и влагане на необходимите строителни материали и продукти в съответствие на наредбата за съществените изисквания към строежите и оценяване съответствието на строителните продукти;

-
Извършване на необходимите изпитвания, лабораторни изследвания и отстраняване на проявени дефекти през гаранционните срокове, определени в договора за възлагане на обществената поръчка.

Към настоящият момент не са известни точните количества на видовете работи, които ще се изпълняват на обектите, а в Техническата спецификация подробно са разписани видовете строително-монтажни работи. Строително-монтажните работи за всеки подобект ще се възлагат поотделно с възлагателно писмо.

Изпълнителят на настоящата обществена поръчка следва да осъществява функциите на строител по реда на чл. 163 от Закона за устройство на територията (ЗУТ), като извършва всички необходими строително-монтажни работи с оглед качествено изпълнение на инвестиционния обект.

Всяка работа включва пълното й завършване във вид, който позволява същата да бъде приета по изискванията на ПИПСМР. Възложителят стриктно ще следи за качеството на извършваните работи. След завършване на работата изпълнителят длъжен да почисти работната площадка и да извози строителните отпадъци.

Материалите, годни за втора употреба, добити при изпълнението на поръчката, са собственост на възложителя и следва да се депонират на указаните от него места в рамките на района, предмет на поръчката.
Възложителят може да не възложи пълния обем на поръчката, съгласно предварителното описани в техническите спецификации. Изпълнителят следва да спазва стриктно указанията на възложителя за видовете и обема работи, които следва да се изпълняват след конкретно възлагане. 
ПРОГНОЗНА СТОЙНОСТ НА ПОРЪЧКАТА: Максималният финансов ресурс на Възложителя общо за трите обособени позиции, предмет на обществената поръчка е в размер до 210 000.00 /словом: двеста и десет хиляди / лева без ДДС или 252 000.00 /словом: двеста петдесет и две хиляди лева/ лева със ДДС, разпределени по отделни дейности, включени в обособените позиции, както следва:
	№
	Обособена позиция - наименование
	Обхват/населени места
	Прогнозна стойност – максимален финансов ресурс
	Стойност в лева със ДДС

	1.
	„Ремонт на пътна мрежа и асфалтови настилки в населени места в община Земен – I група“
	Гр.Земен

	Ремонт на път за мах.Митова – III етап


	16 666.67
	20 000.00

	
	
	
	Ремонт на път за мах. „Митина“
	8 333.33
	10 000.00

	
	
	с. Дивля
	Ремонт на път в мах.“Миладинова“
	14 166.67
	17 000.00

	
	
	
	Ремонт на ул.“Братя Миладинови“ и укрепване на мост


	5 000.00
	6 000.00

	
	
	
	Ремонт на ул.“Георги Бенковски“


	4 166.67
	5 000.00

	
	
	
	Ремонт на ул.“Пейо Яворов“
	4 166.67
	5 000.00

	
	
	с. Жабляно
	  Ремонт на улица пред магазин и кметство
	16 666.67
	20 000.00

	
	
	с. Елов дол
	Ремонт на ул. от ОК90 до ОК66 и от ОК19 до ОК31


	4 166.67
	5 000.00

	
	
	
	Ремонт на ул. от ОК59 до ОК59А


	10 833.33
	13 000.00

	
	
	
	Ремонт на ул. от ОК58 до ОК55


	10 000.00
	12 000.00

	
	
	
	Ремонт на ул. от ОК9 до ОК5А


	5 833.33
	7 000.00

	
	
	
	Ремонт на ул. от ОК36 до ОК41
	10 000.00
	12 000.00

	
	
	с. Одраница
	Ремонт на път (IV клас) – с.Одраница
	11 666.67
	14 000.00

	
	
	с.Беренде
	Ремонт на път за мах.Поятите – III етап


	8 333.33
	10 000.00

	
	
	
	Ремонт на път за местността „Баба Санка“
	1 666.67
	2 000.00

	2.
	„Ремонт на пътна мрежа и асфалтови настилки в населени места в община Земен – II група“
	с. Пещера

	Ремонт на улица за мах.“Говедарска“


	4 166.67
	5 000.00

	
	
	
	Ремонт на улица в мах.“Кошарска“


	1 666,67
	2 000.00

	
	
	
	Ремонт на улица в мах.“Калева“


	1 666,67
	2 000.00

	
	
	
	Ремонт на улица в мах.“Ангелокова“


	833.33
	1 000.00

	
	
	с. Блатешница  
	Възстановяване на тротоари


	4 166.67
	5 000.00

	
	
	
	Ремонт на път от ОК64 до ОК75


	10 000.00
	12 000.00

	
	
	
	Ремонт на път за мах.“Власинска“


	3 333.33
	4 000.00

	
	
	
	Ремонт на път за мах.“Ковачка“
	3 333.33
	4 000.00

	
	
	с. Враня стена
	Ремонт на път за мах. „Балтийска“                                                       
	5 000.00
	6 000.00

	
	
	с. Горна Гологовица и с.Одраница

	Ремонт на път за мах.“СОА“ – с.Г.Гологовица
	2 500.00
	3 000.00

	
	
	
	Ремонт на път за мах.“Старо село“ – с.Одраница
	2 500.00
	3 000.00

	
	
	
	Ремонт на път за мах.“Лепойна“ – с.Одраница
	3 333.33
	4 000.00

	
	
	
	Ремонт на път за мах.“Шаврана“ – с.Одраница
	3 333.33
	4 000.00

	
	
	с. Горна  Врабча
	Ремонт на път за мах. „Голужка“ – III етап


	8 333.33
	10 000.00

	
	
	
	Ремонт на път за мах. „Витбор“ – III етап                                                        
	8 333.33
	10 000.00

	
	
	с. Калотинци и с.Раянци
	Ремонт на път за мах.“Савева“ – с.Раянци


	833.33
	1 000.00

	
	
	
	Ремонт на тротоари в кметство с.Калотинци


	2 500.00
	3 000.00

	
	
	с.Габров дол
	Ремонт на път за гробищен парк – II етап
	8 333.33
	10 000.00

	
	
	с.Мурено
	Ремонт на път за мах.“Войници“
	4 166.67
	5 000.00


За Обособена позиция 1 – Ремонт на пътна мрежа и асфалтови настилки в населени места в община Земен – I група – 131 666.68лв. /словом: сто тридесет и една хиляди и шестстотин шестдесет и шест лева и шестдесет и осем ст./ без ДДС или 158 000.02 лева със ДДС 
За Обособена позиция 2 – Ремонт на пътна мрежа и асфалтови настилки в населени места в община Земен – II група –78 333.32 лв. /словом: седемдесет и осем хиляди и триста тридесет и три лева и тридесет и две ст./ без ДДС или 93 999.98 лева със ДДС.

Посочените по-горе стойности определят максимална граница на наличния финансов ресурс за изпълнение на дейностите, включени в предмета на поръчката за всяка обособена позиция. Точната стойност на изпълненото строителство ще се определя на база на извършената работа и предложените единични цени от изпълнителя с оглед конкретното възлагане. Всеки участник следва да има предвид, че за включените обекти във всяка от обособените позиции е определена крайна парична сума, която може да бъде заплатена на база на изпълнената работа.
СРОК ЗА ИЗПЪЛНЕНИЕ НА ПОРЪЧКАТА: Срокът за изпълнение на предмета на договора е съгласно посочения от възложителя срок във възлагателното писмо за всеки обект, но не по-късно от 20.12.2018г. Договорът влиза в сила от датата на сключването му.  Срокът за изпълнение започва да тече от дата на подписване на договора между страните. 
Изпълнителят започва работа в оферирания от него срок за стартиране на работа (съгласно техническото му предложение), след получаване на възлагателното писмо, в което се посочва срок за изпълнение на всеки конкретен обект
ДОКУМЕНТАЦИЯ ЗА УЧАСТИЕ: Възложителят предоставя пълен достъп по електронен път до документацията за участие на адреса на профила на купувача Община Земен – посочен в Обявата за обществената поръчка. 

Разяснения: Всяко  лице  може  да  поиска  писмено  от  възложителя  разяснения  по  условията  на обществената  поръчка  в  срок  до  три  дни  преди  изтичане  на  срока  за  получаване  на оферти. Възложителят е длъжен най-късно на следващия ден да публикува в профила на купувача писмени разяснения по условията на обществената поръчка.

Разясненията по документацията ще се публикуват на адреса на профила на купувача - Община Земен – посочен в Обявата за обществената поръчка.
Раздел II. ИЗИСКВАНИЯ КЪМ УЧАСТНИЦИТЕ
І. Общи изисквания към участниците
В настоящата обществена поръчка може да участва всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство, доставки или услуги съгласно законодателството на държавата, в която то е установено.

В случай, че участникът участва като обединение, което не е регистрирано като самостоятелно юридическо лице, се представя копие на документ, от който е да е видно правното основание за създаване на обединението, както и следната минимална информация във връзка с конкретната обществена поръчка:

1.   определяне   на   партньор,   който   да   представлява   обединението   за   целите   на обществената поръчка;

2. уговаряне на солидарна отговорност, когато такава не е предвидена съгласно приложимото законодателство.

3. правата и задълженията на участниците в обединението;
4. разпределението на отговорността между членовете на обединението;

5. дейностите, които ще изпълнява всеки член на обединението.

Когато не е приложен договор за създаването на обединение или състава на обединението се е променил след изтичане на крайният срок за подаване на оферти – участникът ще бъде отстранен от участие в настоящата обществена поръчка.

В случай че обединението е регистрирано по БУЛСТАТ, преди датата на подаване на офертата за настоящата обществена поръчка, копие на същото се прилага към офертата.

Когато  участникът  е  обединение,  което  не  е  юридическо  лице,  съответствието  с критериите за подбор се доказва от обединението  участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен  или  административен  акт  и  съобразно  разпределението  на  участието  на лицата при изпълнение на дейностите, предвидено в договора за създаване на обединението.

ІІ. Административни изисквания – Основания за задължително отстраняване
ВАЖНО: Долупосочените изисквания се отнасят и за двете обособени позиции!
В обществената поръчка не може да участва участник, който:

1. е осъден с влязла в сила присъда, освен ако е реабилитиран, за престъпление по чл.108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2.  е  осъден  с  влязла  в  сила  присъда,  освен  ако  е  реабилитиран,  за  престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата,   в  която   участникът   е   установен,   освен   ако   е  допуснато   разсрочване, отсрочване или  обезпечение на задълженията или  задължението  е по  акт, който не е влязъл в сила;

4. е налице неравнопоставеност в случаите по чл. 44, ал. 5 от ЗОП; 

5. е установено, че:
а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е налице конфликт на интереси, който не може да бъде отстранен.
"Конфликт на интереси" е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхната безпристрастност и независимост във връзка с възлагането на обществената поръчка
* Основанията за отстраняване по т. 1, 2 и 6 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

Основанията за отстраняване се прилагат и когато участник е обединение от физически и/или юридически лица и за член на обединението е налице някое от  горецитираните ограничения (съгласно чл. 57, ал. 2 от ЗОП).

Когато участникът предвижда участието на трети лица и/или подизпълнители при изпълнение на поръчката, горецитираните  ограничения се прилагат и за тях (съгласно чл. 65, ал. 4  и чл. 66, ал. 2 от ЗОП).

В обществената поръчка не може да участват участници, които са свързани лица. "Свързани лица" са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа, а именно:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително. 

„Контрол“ е налице, когато едно лице:
а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

ІІІ.  Специфични  изисквания  към  участниците  
ВАЖНО: Долупосочените изисквания се отнасят и за двете обособени позиции!
1. Всеки участник да е вписан в ЦПРС (Централен Професионален Регистър на Строителя) и да притежава Удостоверение за минимум втора група, трета категория – отделни видове строителни и монтажни работи (съгласно позиция „Строителство” на КИД-2008) или по-висока с валиден срок на контролния талон или да има аналогична правоспособност съгласно правото на държавата, в която е установен участникът.
2. Всеки участник следва да има изпълнено през последните пет години, считано от крайния срок за подаване на офертата, строителство еднакво или сходно с предмета на поръчката, най-малко на един строителен обект, сходен с предмета на настоящата поръчка.
* Под „строителство, сходно с предмета на настоящата обществена поръчка“ следва да се разбира: изграждане и/или реконструкция и/или рехабилитация и/или ремонт на пътища и/или улици.
3. Всеки участник да разполага с екип за изпълнение предмета на поръчката, който да отговаря на следните изисквания за техническите и професионални способности:
· Технически ръководител - строителен инженер или „строителен техник” със специалност „Пътно/транспортно строителство” или еквивалентна със стаж като строителен инженер/строителен техник минимум 5 г. - 1 бр.;

· Наличен координатор по безопасност и здраве, притежаващ валидни необходимите документи, като отговаря на изискванията по чл. 5, ал. 2 от Наредба №2/22.03.2004 г. за минималните изисквания за здравословни и безопасни условия на труд при извършване на СМР – 1 бр.
Забележки: Участникът трябва да посочи за всяка от ключовите позиции на експертите от инженерно-техническия състав отделни лица (един експерт не може да съвместява повече от една позиция в изискуемия ръководен инженерно-техническия състав).
Когато участник подава оферта за участие и за двете обособени позиции се допуска използването на един екип за изпълнение!
4. Гаранционни срокове
Всеки  участник  трябва да се съобрази с гаранционните срокове в съответствие с изискванията на Наредба №2/2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.
IV. Гаранции за добро изпълнение

1. Преди сключване на договора, участникът следва да осигури и представи на възложителя гаранция за добро изпълнение на договора по отношение на конкретната обособена позиция е в размер на 1%  (един процент) от стойността на договора без ДДС.
2. Гаранцията може да бъде под формата на: 

2.1.
парична сума, преведена по банкова сметка на Община Земен при банка ДСК АД
IBAN: BG 08 STSA 93003300610701 

или 

2.2.
безусловна и неотменяема банкова гаранция, издадена в полза на възложителя със срок на валидност  не по-малък от 30 дни след изтичане срока на договора.

или

2.3. застраховка, която обезпечава изпълнението чрез покритие на отговорността на изпълнителя.

Участникът сам избира формата на гаранцията за изпълнение на договора. Срокът на валидност на гаранцията следва да бъде: 2 /два/ месеца след приемане на последния обект от предмета на поръчката съгласно възложената работа от Възложителя. Участникът е длъжен до изтичане на този срок да поддържа валидна гаранция за добро изпълнение.
* Когато гаранцията е представена под формата на парична сума или банкова гаранция, то тогава тя може да се предостави от името на изпълнителя за сметка на трето лице – гарант.

**Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката. 

3. Участникът, определен за изпълнител на обществена поръчка, представя банковата гаранция или платежния документ за внесената по банков път гаранция за изпълнение на договора преди подписването на договора за възлагане на обществената поръчка.

4. Условията и сроковете за задържане или освобождаване на гаранцията за изпълнение се уреждат в договора за възлагане на обществената поръчка.

Забележка: Участникът/изпълнителят трябва да предвидят и заплатят таксите по откриване и обслужване на гаранциите така, че размерът на получената от възложителя гаранция да не бъде по-малък от определения в процедурата/договора размер.
Раздел III

ИЗИСКВАНИЯ КЪМ ОФЕРТАТА
1. Участниците в настоящата обществена поръчка трябва да подготвят своята оферта в съответствие с изискванията, посочени в Закона за обществените поръчки и Правилника за прилагането му (ППЗОП) – възлагане на обществени поръчки чрез събиране на оферти с обява.
2. Всеки участник има право да представи само една оферта, за една или и за двете обособени позиции от предмета на поръчката.
3. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

4. Офертата и всички документи, приложени към нея се предоставят на български език. Когато е представен документ на чужд език, той се придружава от превод на български език.

5. Всички документи, които не са оригинали, и за които не се изисква нотариална заверка, следва да бъдат заверени от участника на всяка страница с гриф "Вярно с оригинала", подпис на лицето и печат.

6. Офертата и всички документи и предложения, приложени към нея трябва да бъдат подписани от законния представител на участника съгласно търговската му регистрация или от надлежно упълномощено/и лице или лица с изрично пълномощно в оригинал или нотариално заверено копие, което се представя към офертата.

7. До изтичането на срока за подаване на офертите всеки участник може да промени, да допълни или да оттегли офертата си.

8. Офертата се представя от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на  адреса  на  възложителя  -  град Земен,  ул. Христо Ботев,  №3,  Деловодство, всеки работен ден от 8:00 до 12:00 и от 13:00 до 17:00 часа, до изтичане на посочения в обявата срок.

9.  Документите  се  представят  в  запечатана  непрозрачна  опаковка,  върху  която  се посочва най-малко следната информация с посочване на обособената позиция, за която се подава офертата:
Наименованието на участника……….
Адрес за кореспонденция………….. 
Телефон, факс и електронен адрес……………..
Законен представител:……………………………..
ОФЕРТА за УЧАСТИЕ
Наименование на обществената поръчка: „Ремонт на пътна мрежа и настилки на територията на община Земен за обособена позиция: ……………………………………………………………………………………………….
До Община Земен
ул. „Христо Ботев” № 3
гр. Земен, п.к. 2440
10. Офертата се представя на посочения в Обявата адрес, не по-късно от часа и датата, регламентирани в същата, като краен срок за получаване на офертите.

11. Подадените оферти се вписват във входящ регистър по реда на тяхното постъпване като върху опаковката се отбелязват поредният номер, датата и часът на получаването в деловодството на Община Земен, за което на приносителя се издава документ.
12. В съответствие с чл. 48, ал. 3 от ППЗОП, Възложителят няма да приема за участие и ще връща незабавно на участниците оферти, които са представени след изтичане на крайния срок за получаване, или са в незапечатана опаковка или в опаковка с нарушена цялост, като това обстоятелство се отбелязва в регистъра.

13. Всички действия на възложителя и на участниците, свързани с настоящата поръчка, следва да бъдат обективирани в писмен вид.

14. Офертите на участниците ще бъдат отворени от комисия, назначена от възложителя в деня, часа и мястото, посочени в Обявата за обществената поръчка.

15. Валидност на офертите: Срокът на валидност на офертите трябва да е със срок от 3 (три) месеца, считано от изтичане на срока за получаване на офертите, както е посочено в публикуваната обява по образец, през което време участниците са обвързани с условията на представените от тях оферти. 

Раздел IV

СЪДЪРЖАНИЕ НА ОФЕРТАТА
1. Списък на документите, съдържащи се в офертата, подписан от участника. 

2. Оферта за участие – съгласно Приложение 1;
3. Документ за упълномощаване, когато лицето, което подава офертата, не е законният представител на участника, в оригинал или нотариално заверено копие.

4. При участници обединения - копие на документ, от който е да е видно правното основание за създаване на обединението, както и информацията във връзка с конкретната обществена поръчка, изискана в настоящата документация .

5. Декларация за липсата на обстоятелствата по чл. 54, ал. 1, т. 1, 2 и 7 от ЗОП – съгласно образеца Приложение 2;

6. Декларация за обстоятелствата по   чл. 54, ал. 1, т. 3-5 от ЗОП – съгласно образеца Приложение 3;

7. Декларация по чл.66, ал.1 от ЗОП за подизпълнителите и дела от поръчката, който ще им възложат, ако възнамеряват да използват такива, както и доказателство за поетите от подизпълнителите задължения – съгласно образеца Приложение 4;

8.  Доказателства  за  годност  (правоспособност)  за  упражняване  на  професионална дейност и технически и професионални способности, които включват:

8.1. Информация относно вписване на участника в ЦПРС, а именно: Участниците следва да представят заверено копие на валидно удостоверение за вписване в Централния професионален  регистър  на  строителя  или  Декларация,  че  участникът  е  вписан  в регистъра. Участникът следва да е вписан, като изпълнител на строежи  минимум втора група, трета категория – отделни видове строителни и монтажни работи (съгласно позиция „Строителство” на КИД-2008) или по-висока. 
В случай, че участникът е чуждестранно физическо или юридическо лице, той следва да представи еквивалентен документ, доказващ регистрацията му в еквивалентен професионален регистър на държавата, в която е установен, или да представи декларация или удостоверение за наличието на такава регистрация от компетентните органи съгласно националния му закон.

8.2.  Списък  на  строителството,  идентично  или  сходно  с  предмета  на  поръчката  – съгласно образеца Приложение 5. При условията на чл.67, ал.5 Възложителят може по всяко време от провеждане на процедурата да поиска от участника да представи документи, доказващи декларираните от него обстоятелства - удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания;

8.3. Списък на техническите лица, които ще изпълняват поръчката – съгласно образеца Приложение 6. При условията на чл.67, ал.5 Възложителят може по всяко време от провеждане на процедурата да поиска от участника да представи документи, доказващи декларираните от него обстоятелства – дипломи, трудови книжки, референции за посочените експерти и декларираните за тях професионален опит и компетентност.
Всеки участник следва да има на разположение минимум посочените по-горе лица.

При подписване на договора, избраният участник следва да представи всички изискани от Възложителя документи във връзка със заявените в офертата обстоятелства. В случай, че не се представят такива, Възложителят може да не сключи договор.

9. Техническо предложение (съгласно образеца Приложение 7)
Техническото предложение следва да бъде представено за обособената позиция, за която участникът е подал оферта за участие.

Предложение за изпълнение на поръчката в съответствие с Техническата спецификация и изискванията на възложителя, което включва обяснителна записка със съдържание:

· Организация на изпълнението на СМР/СРР в обхвата на поръчката и Технология на строителството за постигане на качеството
Техническото предложение на участника следва да се представи и на магнитен носител.


10. Декларация за приемане клаузите на проекто-договора – Приложение 8;

11. Ценово предложение (съгласно образеца Приложение 9) 

Предложение на участника относно цената, което включва оферирани единични цени в КСС – Приложение 9.1. 
* Когато участникът е обединение, което не е юридическо лице, съответствието с критериите за подбор се доказва от обединението  участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен  или  административен  акт  и  съобразно  разпределението  на  участието  на лицата при изпълнение на дейностите, предвидено в договора за създаване на обединението.

** Когато участникът е посочил в офертата си, че ще ползва подизпълнител/и, те трябва да отговарят на съответните критерии за подбор съобразно вида и дела от поръчката, който ще изпълняват.

*** Съгласно чл. 65 от ЗОП, Участниците може да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване.

Раздел V
ОТВАРЯНЕ, РАЗГЛЕЖДАНЕ И ОЦЕНЯВАНЕ НА ОФЕРТИТЕ
Отварянето, разглеждането и оценката на офертите се извършва съгласно изискванията на ЗОП и ППЗОП от комисия, определена със Заповед на Възложителя.

Отварянето  на  офертите  ще  се  извърши  съгласно  правилата  на  Глава  девета  от Правилника за прилагане на Закона за обществените поръчки.

Отварянето  на  офертите  е  публично  и  на  него  могат  да  присъстват  участниците  в поръчката или техни упълномощени представители, както и представители на средствата за масово осведомяване.
След отваряне на офертите по реда на тяхното постъпване комисията обявява ценовите предложения.

След извършването на посочените действия приключва публичната част от заседанието на комисията.

Комисията разглежда документите в офертите за съответствието им с изискванията посочени в документацията на обществената поръчка.

Оценяват се само допуснатите оферти, които отговарят на изискванията поставени от възложителя. 
Оценка на офертите и класиране се извършва за самостоятелно за всяка обособена позиция. 

Комисията класира участниците по степента на съответствие на офертите с предварително обявените от възложителя условия, при условията на Методиката за определяне на комплексна оценка на офертите.
Комисията класира офертите на допуснатите участници по  критерий икономически най-изгодна оферта на база оптимално съотношение качество/цена, съгласно  чл. 70, ал. 2, т. 3 от ЗОП, която се формира от следните показатели:   
1.1. Качествени показатели - Предлаган срок за стартиране на работа = С
1.2. Предложена цена за изпълнение на поръчката   =  Ц
Комплексната оценка (КО) на всеки участник се получава като сума от оценките на офертата по следните показатели:

-
Показател „Предлаган срок за стартиране на работа ” (С) с максимален брой точки 40 и относителна тежест в комплексната оценка – 40 %

-
Показател „Предложена цена” (Ц) с максимален брой точки 60 и относителна тежест в комплексната оценка – 60 % 

Комплексната оценка на офертите се формира по следната формула: 

КО = С  +  Ц
КО е комплексната оценка на конкретната оферта на участника;

Максималната стойност на комплексната оценка (КО) е 100 точки. Максималната стойност на комплексната оценка (КО) е 100 точки.

Преди да премине към оценка на техническите предложения на участниците, комисията проверява дали представената оферта отговаря на изискванията на възложителя, посочени в обявата и в информацията, публикувана в профила на купувача.
Комисията предлага за отстраняване участник, в случай, че са налице едно или повече от по-долу посочените обстоятелства:  

1.
Не е представена Обяснителна записка, съдържаща Организация за изпълнение на СРР/СМР в обхвата на поръчката и Описание на мерките за постигане качеството на СМР/СРР, и/или  

2.
В обяснителната записка не е налице описание на предложената от участника организация за изпълнение и разпределение на трудовите и техническите ресурси, необходими за качествено изпълнение на СРР/СМР и/или на етапи на изпълнение на видовете работи, съобразно представената от участника организация, отчитайки времето, необходимо за подготвителни дейности. 

3.
В Обяснителната записка не е налице описание на мерките за постигане качеството на СРР/СМР, в т.ч. посочване на материалите, които ще бъдат вложени в обекта; мерки за осигуряване на качеството на видовете строителни работи.

Показателят „Предлаган срок за стартиране ” (С):

Оценката се извършва по следната формула: 

С = (С min / С i) х 40 = .......... (брой точки),  

Където С min е минималният предложен срок за стартиране на работа, съгласно техническите предложения на всички допуснати до оценка участници. 

Където С i е предложеният срок за стартиране на работа (в календарни дни), съгласно техническото предложение на съответния участник. 

Показателят „Предложена цена” (Ц):

Оценката се извършва по следната формула: 

Ц = (Ц min / Ц i) х 60 = .......... (брой точки),  

Където Ц min е минималната цена в лева без ДДС - сбор на предложените единични цени, съгласно Ценовите предложения на всички допуснати до оценка участници. 

Където Ц i е предложената  цена в лева без ДДС – сбор на предложените единични цени, съгласно Ценовото предложение на съответния участник.

При оценка по този показател се имат предвид предложените единични цени съгласно Приложение 9.1., като за целите на методиката за оценка се използва сбора на всички единични цени за видовете работи от предмета на поръчката. 
В съответствие с разпоредбата на чл. 97, ал. 4 от Правилника за прилагане на Закона за обществените поръчки, Комисията съставя протокол за разглеждането и оценката на офертите и за класиране на участниците. Протоколът на комисията се представя на Възложителя за утвърждаване, след което в един и същи ден се изпраща на участниците и се публикува в профила на купувача. 

ОТСТРАНЯВАНЕ НА УЧАСТНИЦИ:

(прилага се за всяка обособена позиция)
Комисията предлага за отстраняване от поръчката участник, който: 
1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2.  е  осъден  с  влязла  в  сила  присъда,  освен  ако  е  реабилитиран,  за  престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата,   в  която   участникът   е   установен,   освен   ако   е  допуснато   разсрочване, отсрочване или  обезпечение на задълженията или  задължението  е по  акт, който не е влязъл в сила;

4. не отговаря на поставените критерии за подбор или не изпълни друго условие, посочено в документацията за обществената поръчка;

5. е представил оферта, която не отговаря на предварително обявените условия на поръчката;

6. за когото е налице неравнопоставеност в случаите по чл. 44, ал. 5 от ЗОП; 

7. за когото е установено, че:
а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

8. за когото е налице конфликт на интереси, който не може да бъде отстранен. 

9. участници, които са свързани лица 

СКЛЮЧВАНЕ НА ДОГОВОР:

Възложителят сключва договор за обществена поръчка с определения изпълнител в 30- дневен срок от датата на определяне на изпълнителя за всяка от обособените позиции.
Преди подписване на договора за обществена поръчка участникът, избран за изпълнител, представя следните документи:

1. за обстоятелствата по чл. 54, ал. 1, т. 1 от ЗОП - свидетелство за съдимост, за което се прилагат указанията на АОП с изх.№ МУ-5 / 02.03.2018г. и приложимите редакции на нормативни актове, съгласно което не се изисква от участника представянето на свидетелство за съдимост;

2.  за  обстоятелството  по  чл.  54,  ал.  1,  т.  3  от  ЗОП  -  удостоверение  от  общината по седалището на участника, ако е различна от Възложителя;

3. Заверено копие на Валидна застраховка “Професионална отговорност” съгласно чл. 171, ал. 1 от ЗУТ.
4. документ за внесена/учредена гаранция за добро изпълнение на договора.
Когато участникът, избран за изпълнител, е чуждестранно лице, той представя съответния документ по чл. 54, ал. 1, т. 1 и т. 3 от ЗОП, издаден от компетентен орган, съгласно законодателството на държавата, в която участникът е установен.

Когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя  официално заявление, направено пред компетентен орган в съответната държава.
Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

Възложителят може да сключи договор със следващия класиран участник, когато избраният  за  изпълнител  участник  откаже  да  сключи  договор  или  не  се  яви  за сключването му в определения от възложителя срок, без да посочи обективни причини.
ДОГОВОР ЗА ПОДИЗПЪЛНЕНИЕ

Ако определеният в резултат на процедурата изпълнител е посочил в офертата си, че за изпълнение на обществената поръчка ще ползва подизпълнител/и, той е длъжен да сключи с тях договор/и за подизпълнение.

В срок  до  3  дни  от  сключването  на договор  за подизпълнение или  на допълнително споразумение  за  замяна  на  посочен  в  офертата  подизпълнител  изпълнителят  изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 от ЗОП.

Подизпълнителите нямат право да превъзлагат една или повече от дейностите, които са включени в предмета на договора за подизпълнение.

Раздел VІ ДРУГИ  УСЛОВИЯ
За всички неуредени въпроси в тази документация за участие се прилагат разпоредбите на Закона за обществените поръчки, Правилника за прилагане на Закона за обществените поръчки и другите действащи нормативни актове, свързани с предмета на обществената поръчка. 

Комуникация между участниците и възложителя
Всички действия на възложителя към участниците са в писмен вид. Обменът на информация може да се извърши чрез: електронна поща, като съобщението, се подписва с електронен подпис или пощенска или друга куриерска услуга с препоръчана пратка с обратна разписка, или по факс.
ЧАСТ  ТРЕТА
ОБРАЗЦИ НА ДОКУМЕНТИ И ПРИЛОЖЕНИЯ. ПРОЕКТ НА ДОГОВОР
1. Оферта за участие – Приложение 1;
2.  Декларация  за  липсата  на  обстоятелствата  по  чл.  54,  ал.  1,  т.  1,  2  и  7  от  ЗОП  – Приложение 2;

3. Декларация за обстоятелствата по чл. 54, ал. 1, т. 3-5 от ЗОП – Приложение 3;

4. Декларация по чл.66, ал.1 от ЗОП за подизпълнителите и дела от поръчката, който ще им възложат, ако възнамеряват да използват такива – Приложение 4;

5.Списък  на  строителството,  идентично  или  сходно  с  предмета  на  поръчката   – Приложение 5;

6. Списък на техническите лица, които ще изпълняват поръчката – Приложение 6;

7.Техническо предложение - Приложение 7;
8.  Декларация за приемане клаузите на договора – Приложение 8;
9. Ценово предложение - Приложение 9;

10. Количествено-стойностнa сметкa – Приложение 9.1; 
11.  Проект  на  Договор  за  СМР  изпълнение  на  обществената  поръчка    
20

